62020CO0583_INF
Domstolens kendelse (Niende Afdeling) af 21. oktober 2021 – EuroChem Agro Hungary mod Nemzeti Adó- és Vámhivatal Fellebbviteli Igazgatósága
(Sag C-583/20) (
1
)
»Præjudiciel forelæggelse – artikel 53, stk. 2, og artikel 99 i Domstolens procesreglement – det fælles merværdiafgiftssystem (moms) – direktiv 2006/112/EF – artikel 273 – bekæmpelse af svig – forpligtelse til at angive varetransport – elektronisk kontrolsystem for vejgodstransport – sanktionsordning, der finder anvendelse på afgiftspligtige personer i risikogruppe – proportionalitet«
1.
Harmonisering af skattelovgivningerne – det fælles merværdiafgiftssystem – forpligtelser for betalingspligtige personer – forpligtelser, der skønnes nødvendige for at sikre en korrekt opkrævning af momsen og for at undgå svig – sanktioner, der pålægges, hvis de formelle betingelser for udøvelsen af retten til fradrag ikke overholdes – fremgangsmåden for fastsættelsen af sanktionens størrelse – proportionalitetsprincippet – den nationale sanktionsordning, der finder anvendelse på afgiftspligtige personer i risikogruppe – fast sanktionsstørrelse, der ikke gør det muligt at individualisere sanktionen – ikke tilladt
(Rådets direktiv 2006/112, art. 273)
(jf. præmis 21-24 og 29 samt domskonkl.)
2.
Præjudicielle spørgsmål – formaliteten – anmodning, der ikke anfører de grunde, der begrunder forelæggelsen for Domstolen – åbenbart afvisningsgrundlag
(Art. 267 TEUF; Domstolens procesreglement, art. 94)
(jf. præmis 32-35, 41 og 42)
Konklusion
Artikel 273 i Rådets direktiv 2006/112/EF af 28. november 2006 om det fælles merværdiafgiftssystem og proportionalitetsprincippet skal fortolkes således, at bestemmelsen er til hinder for en national lovgivning, hvorefter en afgiftspligtig person, der kvalificeres som »afgiftspligtig person i risikogruppe« som omhandlet i national ret, pålægges en bøde som sanktion for uregelmæssigheder begået i forbindelse med vareforsendelsesdeklarationer, hvis beløb i intet tilfælde må være mindre end 30 til 40% mindre end varernes værdi.
(
1
) – EUT C 28 af 25.1.2021.